 Dhinaca kale, Murrashax Muuse Biixi waxa uu faahfaahiyay mashaariicda horumarineed ee ay xukuumadda KULMIYE ka fulisay gobolka Sanaag, Xukuumadda KULMIYE ee uu gadhwadeenka ka yahay Madaxweyne Axmed Maxamed Maxamuud Siilaanyo, sagaal iyo siddeetan mashruuc ayey ka fulisay gobolka Sanaag iyo Badhan, waa sagaal iyo siddeetan mashruuc, way qoran yihiin, waddada Ceerigaabo ayaa ugu wayn, cusbitaalka Ceerigaabo ayaa ka mid ah, toddobaatan iyo toddoba iskuul oo hoosedhexe iyo sare ah ayaa ku xiga, maantana cusbitaalkii waynaa ee Ceerigaabo ayaa la furayaa, lix riig ayaa laga qoday iyo baraago, qorshahaasi ayaanu haynaa oo noo socda, waanu garanaynaa oo wixii khaldamayna waanu saxaynaa, qorshayaal cusubna waanu u haynaa Sanaag iyo dalka oo dhan, KULMIYE wuxuu codkiina ku doonayaa waxqabadkaa iyo qorshahaa soo socda iyo waayo-aragnimadaa, kuma doonayo malo-awaal iyo qabiil baan ahaye maanta ha la i siiyo, qabiil iyo reer ma hoggaamin karo dawlad, Somaliland oo isu dhan ayaa lagu socon karaa, KULMIYE-na taas ayuu higsanayaa, ayuu yidhi. 